સારાંશ માટે દસ્તાવેજ: દિલ્હીના રાણી ઝાંસી રોડ નજીક આવેલા અનાજ મંડી વિસ્તારમાં રવિવારે વહેલી સવારે આગ લાગી હતી, જેમાં 43 લોકોનાં મૃત્યુ થયાં હતાં.

શાળાની બૅગ બનાવતી આ ફેક્ટરીમાં રવિવારે સવારે આગ લાગી, ત્યારે ઇમારતમાં લગભગ 100 જેટલા લોકો ઊંઘી રહ્યા હતા.

ફેકટરીના માલિકની ધરપકડ

નવી દિલ્હીની તીસ હજારી કોર્ટે દિલ્હી પોલીસને ફેકટરીના માલિક રેહાન તથા મૅનેજર ફુરકનની 14 દિવસની કસ્ટડી આપી છે. રવિવારે બંનેની ધરપકડ કરવામાં આવી હતી. 

દિલ્હી ભાજપના અધ્યક્ષ મનોજ તિવારીએ આરોપ મૂક્યો હતો કે જે ફ્લોર ઉપર આગ લાગી, તેના માલિક આમ આદમી પાર્ટીના કાર્યકર હોવાનું કહેવાય છે. 

દિલ્હીમાં ફાયર-બ્રિગેડ વિભાગના પ્રમુખ અતુલ ગર્ગે બીબીસીને જણાવ્યું કે 'અમારી ટીમે કુલ 63 લોકોને ઘટનાસ્થળેથી બહાર કાઢ્યા હતા, પણ તેમાંથી 43 લોકોનાં મૃત્યુ થઈ ગયાં.'

દાઝેલા લોકોને નજીક આવેલી લોકનાયક હૉસ્પિટલમાં ખસેડવામાં આવ્યા હતા. હૉસ્પિટલનાં ડૉક્ટર રીતુ સક્સેનાએ બીબીસીને જણાવ્યું કે ઈજાગ્રસ્તોની સારવાર ચાલી રહી છે.

સરકારની વળતરની જાહેરાત 

દિલ્હીના મુખ્ય મંત્રી અરવિંદ કેજરીવાલ ઘટનાસ્થળ પહોંચ્યા અને તેમણે મૃતકોના પરિવારજનોને 10-10 લાખ રૂપિયાનું વળતર આપવાની વાત કરી. આ ઉપરાંત તેમણે ઈજાગ્રસ્તોની સંપૂર્ણ સારવાર અને એક-એક લાખ રૂપિયાનું વળતર આપવાની પણ જાહેરાત કરી. 

વડા પ્રધાન નરેન્દ્ર મોદીએ પણ મૃતકો અને ઈજાગ્રસ્તોને વળતર આપવાની જાહેરાત કરી છે. વડા પ્રધાન રાહતકોષમાંથી મૃતકના પરિવારોને બે-બે લાખ રૂપિયા અને ઈજાગ્રસ્તોને 50 હજાર રૂપિયા આપવામાં આવશે. 

સાંકડી ગલીઓનું સંકટ 

ફાયર-બ્રિગેડ વિભાગના વડા અતુલ ગર્ગે જણાવ્યું કે ગીચ વસતિ ધરાવતો વિસ્તાર હોવાને લીધે બચાવકાર્યમાં મુશ્કેલીઓ આવી હતી. ગર્ગે જણાવ્યું, "ગલીઓ સાંકડી હોવાના લીધે ફાયર-બ્રિગેડ કે ઍમ્બુલન્સ અંદર જઈ નથી શકતી એટલે બચાવકર્મીઓ ઈજાગ્રસ્તોને ખભે ઊંચકીને બહાર લાવી રહ્યા છે."

ગર્ગે જણાવ્યું હતું કે જે ઇમારતમાં આગ લાગી, એમાં મોટા પ્રમાણમાં કાગળ સંગ્રહાયેલો હતો, જેને લીધે ધુમાડો થયો, જે લોકોને બચાવવાની કામગીરીમાં અવરોધરુપ સાબિત થયો. 

કૉંગ્રેસના નેતા રાહુલ ગાંધીએ ટ્વીટ કરીને મૃતકોના પરિવાર પ્રત્યે સંવેદના વ્યક્ત કરી છે અને ઈજાગ્રસ્તોના વહેલા સ્વસ્થ થવાની કામના કરી છે. 

બિહારના મુખ્ય મંત્રી નીતિશ કુમારે મૂળ બિહારના મૃતકોને રૂ. બે-બે લાખની સહાયની જાહેરાત કરી હતી. 

રાજકીય આરોપ-પ્રત્યારોપ 

કેન્દ્રીય મંત્રી અને ચાંદની ચોક બેઠક પરથી...\nદસ્તાવેજની સમાન ભાષામાં સારાંશ:
દિલ્હીના રાણી ઝાંસી રોડ સ્થિત અનાજ મંડીમાં સોમવારે સવારે ફરીથી આગ લાગી હતી. સમાચાર એજન્સી એએનઆઈ પ્રમાણે આગ એ જ ઇમારતમાં લાગી છે જ્યાં રવિવારે લાગેલી આગમાં 43 લોકોનાં મૃત્યુ થયાં હતાં. ઘટનાસ્થળે ચાર ફાયરએંજિન આગને કાબૂમાં લેવા પહોંચ્યાં હતાં.